  Майя Бывальцева Удмуртиын та арня шорын куазь шуак кезьыт кариськоз. Температура уйин но нуназе ноль градуслэсь улӥе лэзькоз. Со сярысь улосвыл  пресс-службаез ивортӥз. Вуоно уе куазь зороз, тӧласькоз. Температура та вакытлы эсэпъёслэсь вылӥынгес возиськоз: уйин 0…+5 градус, нуназе +2…+7 градус луоз. 10-тӥ шуркынмонэ потон уе ӧжыт зороз, лымыен воштӥськоз. Нуназе зор-кот шӧдскымон усьыны кулэ ӧвӧл. Температура шуак лэзькоз, уйин но нуназе термометръёс -1…-6 градус возьматозы. 11-тӥ шуркынмонэ эшшо кезьытскоз: уйин -6…-11, нуназе -1…-6 градус луоз. Нуназе бере куд-ог интыосын ӧжыт лымыялоз. 12-тӥ шуркынмонэ Удмуртиын нош ик циклонлэн кужымез шӧдӥськоз. Дырын-дырын лымыялоз, интыосын зорен суро. Уйин -1…-6, нуназе -3…+2 градус луоз. 10-тӥ шуркынмонысен сюресъёс вылын йӧвалег Нырысь-валысь чакланъёсъя, шутэтскон нуналъёсы куазь шӧдскымон уз воштӥськы.  Тегъёс: Ижкар Гидрометцентр Удмуртия куазь сӥзьыл  